CELEX: 62015CN0129
Language: fi
Date: 2015-03-16 00:00:00
Title: Asia C-129/15: Ennakkoratkaisupyyntö, jonka Administrativen sad Sofia-grad (Bulgaria) on esittänyt 16.3.2015 – H. M. v. Agentsia za darzhavna finansova inspektsia (ADFI)

26.5.2015   
            
            
               FI
            
            
               Euroopan unionin virallinen lehti
            
            
               C 171/22
            
         Ennakkoratkaisupyyntö, jonka Administrativen sad Sofia-grad (Bulgaria) on esittänyt 16.3.2015 – H. M. v. Agentsia za darzhavna finansova inspektsia (ADFI)
   (Asia C-129/15)
   (2015/C 171/27)
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad Sofia-grad
   
      Pääasian asianosaiset
   
   
      Valittaja: H. M.
   
      Vastapuoli: Agentsia za darzhavna finansova inspektsia (ADFI)
   
      Ennakkoratkaisukysymykset
   
   
               1)
            
            
               Onko julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (1) 1 artiklan 9 kohtaa tulkittava siten, että laitosta/kauppayhtiötä on pidettävä ”julkisoikeudellisena laitoksena” jo siitä syystä, että yli 30 prosenttia sen edellisen vuoden toiminnoista saaduista tuloista on peräisin Natsionalna zdravnoosiguritelna kasan (valtakunnallinen sairausvakuutuskassa) rahoittamista lääketieteellisistä toimista, jotka on tuotettu muiden terveyslaitosten kanssa käydyn todellisen kilpailun olosuhteissa?
            
         
               2)
            
            
               Onko direktiivin 2004/18/EY 1 artiklan 9 kohtaa tulkittava siten, että voittoa tavoittelevien yksityisten kauppayhtiöiden todellisen kilpailun olosuhteissa tuottamia lääketieteellisiä palveluja on pidettävä ”yleisen edun mukaisten tarpeiden tyydyttämisenä”?
            
         
               3)
            
            
               Onko direktiivin 2004/18/EY 1 artiklan 9 kohtaa tulkittava siten, että sen kanssa on ristiriidassa julkisia hankintasopimuksia koskevan lain (Zakon za obshtestvenite porachki) lisäsäännösten (Dopalnitelni razporedbi) 1 §:n 21 momentti, jonka mukaan laitoksen luokittelemiseksi julkisoikeudelliseksi laitokseksi riittää, että yksi direktiivissä säädettyjä kumulatiivisia edellytyksiä vastaavista edellytyksistä täyttyy?
            
         
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).